Напрыклад, на стэндзе “Мастацкай літаратуры” ў дзень адкрыцця выставы можна было паўдзельнічаць у прэзентацыі кніг серыі “100 вершаў”, выдадзеных да Года малой радзімы: “Зямля бацькоў, зямля святая. Зборнік вершаў пра малую Радзіму…”, Яўгеніі Янішчыц “Кахання сад і ластаўка вясны”, Генадзя Бураўкіна “Ніці лёсу”, Пімена Панчанкі “Сэрца маё”, Міхася Стральцова “Я зноўку тут”. Асаблівую цікавасць у наведвальнікаў, на мой погляд, выклікала кніга Яўгеніі Янішчыц, святкаванне 70-годдзя з дня нараджэння якой адбылося летась не толькі ў Мінску, але і ў Пінскім раёне, на радзіме паэткі.